Source: https://eur-lex.europa.eu/legal-content/MT/TXT/?uri=uriserv:OJ.L_.2018.064.01.0001.01.MLT&toc=OJ:L:2018:064:TOC
Timestamp: 2019-06-20 14:07:06+00:00
Document Index: 702952

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Deċiżjoni (UE, Euratom) 2018/335 tar-Rappreżentanti tal-Gvernijiet tal-Istati Membri tat-28 ta' Frar 2018 li taħtar Imħallfin u Avukati Ġenerali tal-Qorti tal-Ġustizzja
DEĊIŻJONI (UE, Euratom) 2018/335 TAR-RAPPREŻENTANTI TAL-GVERNIJIET TAL-ISTATI MEMBRI
li taħtar Imħallfin u Avukati Ġenerali tal-Qorti tal-Ġustizzja
IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
Wara li kkunsidraw it-Trattat dwar l-Unjoni Ewropea, u b'mod partikolari l-Artikolu 19 tiegħu,
Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikoli 253 u 255 tiegħu,
Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a(1) tiegħu,
Il-mandati ta' erbatax-il Imħallef u ħames Avukati Ġenerali tal-Qorti tal-Ġustizzja ser jiskadu fis-6 ta' Ottubru 2018. Jenħtieġ li jsiru ħatriet biex jimtlew dawn il-karigi għall-perijodu mis-7 ta' Ottubru 2018 sas-6 ta' Ottubru 2024.
Il-kandidaturi tas-Sur Alexander Arabadjiev, is-Sur Jean-Claude Bonichot, is-Sur Thomas von Danwitz, is-Sur Carl Gustav Fernlund, is-Sur Egils Levits, is-Sur Constantinos Lycourgos, is-Sur Jiří Malenovský u s-Sinjura Alexandra Prechal ġew proposti bil-ħsieb li jiġu mġedda l-funzjonijiet tagħhom ta' Mħallfin tal-Qorti tal-Ġustizzja. Il-kandidaturi tas-Sur Yves Bot u s-Sur Maciej Szpunar ġew proposti bil-ħsieb li jiġu mġedda l-funzjonijiet tagħhom ta' Avukati Ġenerali tal-Qorti tal-Ġustizzja. Barra minn hekk, il-kandidatura tas-Sinjura Lucia Serena Rossi ġiet proposta għall-kariga ta' Mħallef tal-Qorti tal-Ġustizzja u dik tas-Sur Giovanni Pitruzzella għall-kariga ta' Avukat Ġenerali tal-Qorti tal-Ġustizzja.
Il-kumitat stabbilit skont l-Artikolu 255 tat-Trattat dwar il-Funzjonament tal-Unjoni Ewropea ta opinjoni dwar l-adegwatezza ta' dawn il-kandidati għall-qadi tad-dmirijiet ta' Mħallfin u Avukati Ġenerali tal-Qorti tal-Ġustizzja,
Is-segwenti għandhom jinħatru Mħallfin tal-Qorti tal-Ġustizzja għall-perijodu mis-7 ta' Ottubru 2018 sas-6 ta' Ottubru 2024:
Is-Sur Alexander ARABADJIEV,
Is-Sur Jean-Claude BONICHOT,
Is-Sur Thomas VON DANWITZ,
Is-Sur Carl Gustav FERNLUND,
Is-Sur Egils LEVITS,
Is-Sur Constantinos LYCOURGOS,
Is-Sur Jiří MALENOVSKÝ,
Is-Sinjura Alexandra PRECHAL,
Is-Sinjura Lucia Serena ROSSI.
Is-segwenti għandhom jinħatru Avukati Ġenerali tal-Qorti tal-Ġustizzja għall-perijodu mis-7 ta' Ottubru 2018 sas-6 ta' Ottubru 2024:
Is-Sur. Yves BOT,
Is-Sur Giovanni PITRUZZELLA,
Is-Sur Maciej SZPUNAR.
Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.